Aalborg Stiftstidende, 1845-10-30
- Noveller af Julius Chr. Gerson ere i disse Dage udkomne paa Schubothes Forlag. Disse Noveller, der meer ere interessante Skildringer af forskjellige Situationer, end fortløbende Handlinger, ere skrevne i et let og flydende Sprog, og mangle ikke, hvad der er et Særkjende ved Forfatterens andre Arbeider, navnlig hans Digte, barnlig Gemytlighed og Følelse. Forfatterens Øiemeed med disse Noveller er, æsthetisk at hævde de fattige Classers moralske Ret til at kaldes Ædle og Dydige i Samfundet. Den Maade, hvorpaa Forfatteren giver Roblessen en venlig Lection i "Sy pigen", finde vi baade sand og tiltalende. Dette er, saavidt vi vide, Forfatterens første Forsøg i denne Retning. (Flp.)- Det kgl. Museum for nordiske Oldsager har fremdeles bl. A. havt følgende Tilvæxt, Jndsendte af Proprietair Dahl til Buderupholm en af de saakaldte Edsringe, aldeles lignende de ved Slagelse fundne, dog noget mindre massive og ei udziret undtagen ved Knopperne; samt to dobbelte tynde Spiralarmbaand, sammenloddede og med indslaaede Stribe Zirater ved Enderne, fundne af en fattig Huusmand Pomp Hans paa Teglgaardens Mark i Skjørping Sogn, under en der liggende Steen, som ragede lidt over Jorden og som man bestemte sig til at sænke, da den var for stor til at bortføres. Finderen antog disse Sager for Messing, men tog feil i denne sin Formening, og da de vare indsendte, erholdt han Metalværdien af disse Guldsager udbetalt med 257 Rbd. 24 s. - Jndsendte af Stiftamtmand, Kammerherre Bretton en Bronceklinge til en Daggert og en Bronce=Fibula, fundne paa Øen Fuur i Liimfjorden af Smeden Vilh. Knudsen af Debel. Ved Daggerten sporedes forraadnede Levninger af Træhaandtag. – Ved Etatsr. Brink Seidelin, tildeels samlede og forærede af Pastor A. J. Bendsien til Aasted og Skjærum: Fragment af et Broncespyd, tre Tutuli lignende Skjoldbeslag, alle med en udstaaende Spids og en lille Øsken paa Bagsiden, Klingen til et Broncesværd, en Daggert og en Kniv, ligeledes af Bronce, en Kniv og to Kiler af Flint og en baadformet Hammer. – Jndsendt fra Kammerh. Rosenkrantz en tynd glat Guld-Fingerring, funden af Gaardmand Chr. Christensen i Sneistrup By, Jannerup Sogn. – Jndsendte af Hr. J. Krogh i Hobro fra Boelsmand Kristen Jacobsen i Meilby, en Haarring af vredet Arbeide, en Haarnaal, Knappen lige med Cirkelzirater, over disse er lagt en tynde Guldplade, en Haarnaal med ombøiet Knap, og en Bronce naal med Bronceskaft; Finderen erholdt en Douceur af 3 Rbd. – Som bekjendt er det fortiden i Værk i Kjøbenhavn at oprette et Samfund for det qvindelige Tyende, hvortil Slotspræst Paulli har givet Impulsen ved en i forrige Maaned udstedt Opfordring til at stifte en Understøttelsesfond for trængende og værdige Tjenestepiger. Det fortiden herskende Forhold mellem de kjøbenhavnske Tjenestepiger og deres Huusmødre skal som oftest være i en unaturlig Forvirring, baade fordi Huusmødrene altfor hyppigt behandle deres Piger som Jndivider, der kun have Pligter, men ingen Rettigheder, og fordi Pigerne altfor ofte gjøre sig skyldige i Usandfærdighed, Bedrageri og Usædelighed. Selskabets Opmærksomhed vil især være henvendt paa de confirmerede Piger, der først skulle træde i Tjeneste, for af dem at opdrage en fast Stok af værdige Tjenestepiger. Formodentlig vil Selskabet saaledes overtage at anbringe Fattigvæsenets confirmerede Piger (i Gjennemsnit henved hundrede aarlig), samt saavidt det behøves, ogsaa andre confirmerede Piger, der skulle tjene. Huusmødrene i Selskabet overtage da hver een eller flere af disse Piger til Veiledning, ved som Patronesser at modtage deres Besøg om Søndagen, raade dem i alle deres Anliggender og derefter gjøre Jndberetninger om dem til Selskabets Bestyrelse. Pigerne afgive hvad de erholde over 12 Rbd. om Halvaaret i Løn til en Kasse i Selskabet, der opsamler og forrenter Pengene for dem, indtil de blive gifte eller formedelst Alder og Svagelighed ophøre at tjene. Selskabet beskjæftiger fine Piger naar de ligge ledige, og understøtter endvidere Piger, der udskrives fra Hospitalerne uden at have Tilhold, samt udtjente Piger, der ere understøttelses værdige. Det opretter en Laanekasse for sine Tjenestepiger og stræber at ophæve stedfindende Uskikke, f. Ex. Urtekræmmernes og Slagternes Nytaar til Kokkepigerne a. Det forventes iøvrigt, at naar Selskabet, efter Bestemmelsen, har constitueret sig den 1ste November, det da strax vil nedsætte en Lovcommittee til at udarbeide en detailleret Plan, der inden Aarets Udgang kan forelægges en Generalforsamling. (Flyvep.)¬